Twyfel jy? 4 – Liplekker
Twyfel jy? 4
Blye Versekering vir 1 Augustus 2019 Tema: Twyfel jy? 4
**** Jakobus sê wanneer ons twyfel is ons soos 'n golf van die see wat met elke wind voortgesweep word. Elke probleem, elke moeilikheid, elke krisis, slaan ons onderstebo. Twyfel is ongeloof. Twyfel sê Jesus kan my nie deur hierdie storm kan dra nie. …..Julle ken die liedjie wat sê.. " Twyfel nie meer vertrou die Heer". Dis wat tel.
Jak 1:5 En as iemand van julle wysheid kortkom, laat hom dit van God bid, wat aan almal eenvoudig gee sonder om te verwyt, en dit sal aan hom gegee word.6 Maar hy moet in die geloof bid, sonder om te twyfel; want hy wat twyfel, is soos 'n golf van die see wat deur die wind gedrywe en voortgesweep word.
**** Waarom slaan die goed ons plat?. Hoor die HERE dan nie ons gebede nie? Bid ons dalk verkeerd? Onthou Jesus het nie gekom om ons net brood te gee nie, Hy wil die Brood wees. Hy het nie gekom om elke begeerte en gebed te vervul nie, maar om ons begeertes en gebede te verander vir die hiernamaals. Alles hier sal vergaan, maar Hy kyk na die ewighei. Kan ek en jy vandag opreg sê: "HERE laat U wil geskied?"
Onse Vader buiten dat ons twyfel en dan rondgeslinger word, help ons om te glo in U, omdat U weet wat vorentoe wag. Ons sien net ons ou kolletjie, U sien die heelal tot in alle ewigheid. As U wil, kan U in hierdie oomblik dinge verander, maar dan verloor U dalk ons siele vir U ewige Koninkryk. Baie dankie dat ons weet U maak nie foute nie. Ek bid vandag vir elkeen wie se naam met die letter i begin. Help hulle vandag om die las te dra met blymoedigheid wat U vra, en om staande te bly teen die aanslae van die bose. In Jesus se Naam. Amen.